
	Ministru kabineta noteikumi Nr. 855 
Rīgā 2021. gada 21. decembrī (prot. Nr. 81  26. §)



Grozījumi Ministru kabineta 2006. gada 1. augusta noteikumos Nr. 635 "Noteikumi par civilās aviācijas lidlauku izveidošanu, sertifikāciju un ekspluatāciju"

Izdoti saskaņā ar 
likuma "Par aviāciju" 23. pantu,
24. panta otro daļu un 25. panta pirmo daļu

Izdarīt Ministru kabineta 2006. gada 1. augusta noteikumos Nr. 635 "Noteikumi par civilās aviācijas lidlauku izveidošanu, sertifikāciju un ekspluatāciju" (Latvijas Vēstnesis, 2006, 134. nr.; 2012, 45. nr.; 2014, 231. nr.) šādus grozījumus:

1. Izteikt 1.1 1. apakšpunktu šādā redakcijā:

"1.1 1. Eiropas Parlamenta un Padomes 2018. gada 4. jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (turpmāk – Regula Nr. 2018/1139), 2. panta 1. punkta "e" apakšpunktā minētajiem lidlaukiem;".

2. Aizstāt 3.2 punktā skaitļus un vārdus "14.4. apakšpunktā, 15.1, 15.2 un 47. punktā" ar skaitļiem un vārdiem "14.4. apakšpunktā, 15.1 un 15.2 punktā".

3. Aizstāt 8. punktā skaitļus un vārdus "21.5., 51.2. un 51.4. apakšpunktā" ar skaitļiem un vārdiem "21.5. apakšpunktā, 46. punktā, 51.2. un 51.4. apakšpunktā".

4. Svītrot 46.5. apakšpunktu.

5. Svītrot 46.1 punktu.

[bookmark: _Hlk87884989]6. Izteikt 47. un 48. punktu šādā redakcijā: 

"47. Ja lidlaukā skrejceļa stāvokļa novērtēšanai apkopes vajadzībām izmanto saķeres mērīšanas iekārtu, lidlauka ekspluatācijas instrukcijā jādefinē saķeres koeficienta uzturēšanas plānošanas vērtība un minimālā vērtība. Šīs vērtības apstiprina Civilās aviācijas aģentūra.

48. Ja saķeres koeficients ir sasniedzis uzturēšanas plānošanas vērtību, plāno skrejceļa virsmas vai tā daļas apkopi. Ja saķeres koeficients ir zemāks, veic skrejceļa apkopi, lai paaugstinātu saķeres līmeni."

7. Svītrot 49. punktu.

8. Izteikt 50. punktu šādā redakcijā: 

"50. Ja sertificēta lidlauka skrejceļa saķeres koeficienti ir mazāki par minimālo vērtību, lidlauka ekspluatants nekavējoties par to izdod NOTAM paziņojumu, veic skrejceļa apkopi un informē Civilās aviācijas aģentūru."

9. Izteikt 51.3. apakšpunktu šādā redakcijā:

"51.3. lidlaukos ar instrumentālo skrejceļu – pārskatu par ikgadējo lidlauka rajona šķēršļu revīziju;".

